Võrreldes Narva taguste alade (0,046 ilvest 10 km2 peale) ja Pihkva oblastiga (0,02 looma) on Eestis ilveseid küllalt, kuid kõigile ei jätku neid nagunii: Jõgeva- ja Hiiumaal olla 0,3 ilvest, Tartu-, Põlva-, Võru-, Saare- ja Läänemaal alla 0,1 ning mujal Eestis 0,1-0,2 ilvest 10 km2 kohta. Jahimaad on 1 jahimehe kohta keskmiselt 200-400 ha, Põlvamaal üle 500 ja Harjumaal 18-70 ha. Jahimehi on Eestis 1% elanikkonnast. Jahimeeste arv kasvab jõudsamini kui ilvese arvukus (vt tabel), pealegi on nö potentsiaalsete jahimeeste arv palju suurem kui paberil. Mitte kõik endisel ajal jahindust harrastanud isikud ei jõudnud veel osta endale nõuetekohast relvakappi või kinni maksta jahiluba, ei pääsenud läbi kohustuslikust atesteerimisest jne, kokku üle 6000 inimese.